title: 2014/607/ES: 2014 m. balandžio 3 d. Europos Parlamento sprendimas dėl Euratomo tiekimo agentūros 2012 finansinių metų biudžeto įvykdymo patvirtinimo

text:
5.9.2014

               LT

               Europos Sąjungos oficialusis leidinys

               L 266/277

         EUROPOS PARLAMENTO SPRENDIMAS
   2014 m. balandžio 3 d.
   dėl Euratomo tiekimo agentūros 2012 finansinių metų biudžeto įvykdymo patvirtinimo
   (2014/607/ES)
   EUROPOS PARLAMENTAS,

               —

               atsižvelgdamas į Euratomo tiekimo agentūros 2012 finansinių metų galutines metines finansines ataskaitas,

               —

               atsižvelgdamas į Audito Rūmų ataskaitą dėl Euratomo tiekimo agentūros 2012 finansinių metų metinių finansinių ataskaitų su Agentūros atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2008 m. vasario 12 d. Tarybos sprendimą Nr. 2008/114/EB, Euratomas, nustatantį Euratomo tiekimo agentūros įstatus (4), ypač į jo 8 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0180/2014),

               1.

               patvirtina Euratomo tiekimo agentūros generaliniam direktoriui, kad Agentūros 2012 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Euratomo tiekimo agentūros generaliniam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 213.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 41, 2008 2 15, p. 15.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 1990 m. gegužės 29 d. Tarybos sprendimas dėl Susitarimo, kuriuo steigiamas Biržos prekių fondas, sudarymo

text:
Svarbus teisinis pranešimas

|

31990D0373

Oficialusis leidinys L 182 , 14/07/1990 p. 0001 - 0001 specialusis leidimas suomių kalba: skyrius 11 tomas 16 p. 0007  specialusis leidimas švedų kalba: skyrius 11 tomas 16 p. 0007

		Tarybos sprendimas,1990 m. gegužės 29 d.dėl Susitarimo, kuriuo steigiamas Biržos prekių fondas, sudarymo(90/373/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos pasiūlymą,kadangi Susitarimas, kuriuo steigiamas Biržos prekių fondas, susijęs su reikalais, kurie yra valstybių narių jurisdikcijoje, ir su reikalais, kurie apibrėžti bendros prekybos politikos;kadangi Susitarimas buvo pasirašytas Bendrijos ir jos valstybių narių;kadangi valstybės narės jau užbaigė Susitarimo 54 straipsnyje numatytas ratifikavimo, priėmimo ir patvirtinimo procedūras;kadangi dėl to yra svarbu, jog Bendrija irgi patvirtintų Jungtinių Tautų Organizacijos Generaliniam Sekretoriui deponuotą Susitarimą,NUSPRENDĖ:1 straipsnisSusitarimas, kuriuo steigiamas Biržos prekių fondas, Bendrijos vardu yra patvirtinamas.Susitarimo patvirtinimo dokumentą Bendrija deponuoja Jungtinių Tautų Generaliniam Sekretoriui.Susitarimo tekstas pridėtas prie šio sprendimo.2 straipsnisTarybos pirmininkas turi teisę paskirti asmenį, kuriam suteikiami įgaliojimai Bendrijos vardu deponuoti Susitarimo patvirtinimo dokumentą.3 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje, 1990 m. gegužės 29 d.Tarybos varduPirmininkasM. Geoghegan-Quinn--------------------------------------------------


title: 2011 m. balandžio 1 d. Tarybos sprendimas 2011/210/BUSP dėl Europos Sąjungos karinės operacijos humanitarinės pagalbos operacijoms remti reaguojant į krizę Libijoje (EUFOR Libya)

text:
5.4.2011

               LT

               Europos Sąjungos oficialusis leidinys

               L 89/17

         TARYBOS SPRENDIMAS 2011/210/BUSP
   2011 m. balandžio 1 d.
   dėl Europos Sąjungos karinės operacijos humanitarinės pagalbos operacijoms remti reaguojant į krizę Libijoje (EUFOR Libya)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2011 m. vasario 26 d. priimtoje Rezoliucijoje dėl taikos ir saugumo Afrikoje (JTSTR 1970 (2011)) Jungtinių Tautų Saugumo Taryba (Saugumo Taryba) pareiškė didelį susirūpinimą dėl padėties Libijoje ir pasmerkė smurtą ir jėgos naudojimą prieš civilius gyventojus. Be to, Saugumo Taryba paragino visas Jungtinių Tautų valstybes nares suteikti humanitarinę ir susijusią pagalbą Libijai.

               (2)

               2011 m. kovo 17 d. priimtoje Rezoliucijoje dėl padėties Libijoje (JTSTR 1973 (2011)) Saugumo Taryba priminė JTSTR 1970 (2011) ir pareiškė esanti pasiryžusi užtikrinti civilių gyventojų ir jų gyvenamų vietovių apsaugą, operatyvų ir nekliudomą humanitarinės pagalbos teikimą ir ją teikiančių darbuotojų saugumą. Be to, ji palankiai įvertino kaimyninių valstybių, visų pirma Tuniso bei Egipto, reagavimą sprendžiant pabėgėlių ir užsienio darbuotojų problemas bei paragino tarptautinę bendruomenę remti šias pastangas.

               (3)

               Be to, Saugumo Taryba įgaliojo valstybes nares pranešus Jungtinių Tautų Generaliniam Sekretoriui, veikiant nacionaliniu lygiu ar per regionines organizacijas ar pagal susitarimus ir bendradarbiaujant su juo ir su Arabų valstybių lygos valstybėmis narėmis, imtis visų reikiamų priemonių civiliams gyventojams ir jų gyvenamoms vietovėms apsaugoti esant užpuolimo grėsmei Libijoje, išskyrus bet kokios formos užsienio okupacinės jėgos panaudojimą bet kurioje Libijos teritorijos dalyje.

               (4)

               2011 m. kovo 21 d. išvadose Taryba pareiškė esanti susirūpinusi dėl dabartinės padėties Libijoje ir pasmerkė režimo vykdomus sunkius bei sistemingus žmogaus teisių pažeidimus, smurtą ir žiaurias represijas prieš Libijos žmones. Ji pareiškė esanti patenkinta, kad buvo priimta JTSTR 1973 (2011), ir pabrėžė Sąjungos pasiryžimą prisidėti prie jos įgyvendinimo bei šiuo tikslu bendradarbiauti su visais tarptautiniais partneriais, visų pirma Arabų valstybių lyga ir kitais regioniniais suinteresuotaisiais subjektais. Ji patvirtino, kad pagrindinis Sąjungos tikslas – civilių gyventojų apsauga ir parama Libijos žmonėms siekiant sukurti demokratinę visuomenę.
               Taryba taip pat pareiškė, kad atsakydama į Jungtinių Tautų Humanitarinių reikalų koordinavimo biuro (OCHA) prašymą Sąjunga yra pasirengusi teikti Bendros saugumo ir gynybos politikos paramą humanitarinei pagalbai Jungtinėms Tautoms atliekant koordinavimo vaidmenį.

               (5)

               2011 m. kovo 24 d. Taryba patvirtino krizių valdymo koncepciją atsižvelgdama į krizę Libijoje. Tolesnis planavimas turėtų skirti dėmesį humanitarinės pagalbos rėmimui. Visų pirma, operacija neturės įtakos humanitarinės misijos subjektų neutralumui ir nešališkumui. Bet koks sprendimas pradėti operaciją priimamas esant OCHA prašymui ir atsižvelgus į esamos rizikos bei grėsmės įvertinimą.

               (6)

               Su Egipto ir Tuniso vyriausybėmis vyksta glaudus koordinavimas ir konsultacijos siekiant užsitikrinti jų leidimą galimam Sąjungos karinių pajėgų buvimui atitinkamai jų šalyse.

               (7)

               Politinis ir saugumo komitetas (PSK), vadovaujant Tarybai ir Sąjungos vyriausiajam įgaliotiniui užsienio reikalams ir saugumo politikai (toliau – Vyriausiasis įgaliotinis), turėtų vykdyti Sąjungos karinės operacijos politinę priežiūrą, užtikrinti strateginį vadovavimą ir priimti atitinkamus sprendimus pagal Europos Sąjungos sutarties (toliau – ES sutartis) 38 straipsnio trečią pastraipą.

               (8)

               Reikia, kad būtų deramasi dėl tarptautinių susitarimų, susijusių su trečiųjų valstybių dalyvavimu Sąjungos operacijose bei su Sąjungos pajėgų ir personalo statusu, ir kad tokie susitarimai būtų sudaryti.

               (9)

               Vadovaujantis ES sutarties 41 straipsnio 2 dalimi ir 2008 m. gruodžio 18 d. Tarybos sprendimu 2008/975/BUSP, nustatančiu Europos Sąjungos karinio ar gynybinio pobūdžio operacijų bendrųjų sąnaudų finansavimo administravimo mechanizmą (ATHENA) (1), su šiuo sprendimu susijusias veiklos išlaidas, atsirandančias dėl karinio ar gynybinio pobūdžio operacijų, turėtų padengti valstybės narės.

               (10)

               Pagal ES sutarties 28 straipsnio 1 dalį Taryba turi teisę priimti sprendimus, nustatančius priemones, kurias Sąjunga gali naudoti. Europos Sąjungos karinės operacijos bendrųjų išlaidų orientacinė finansavimo suma pradiniam keturių mėnesių laikotarpiui yra tiksliausias dabar įmanomas įvertis ir ji neturi įtakos galutinėms sumoms, įtrauktinoms į biudžetą, kuris turi būti patvirtintas pagal ATHENA nustatytas taisykles.

               (11)

               Pagal prie ES sutarties ir Sutarties dėl Europos Sąjungos veikimo (SESV) pridėto Protokolo dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus. Todėl Danija nedalyvauja finansuojant šią operaciją,

         PRIĖMĖ ŠĮ SPRENDIMĄ:
   1 straipsnis
   Misija
   1.   Siekdama paremti Jungtinių Tautų Saugumo Tarybos rezoliucijomis 1970 ir 1973 (2011) suteiktų įgaliojimų įgyvendinimą Sąjunga, esant Jungtinių Tautų Humanitarinių reikalų koordinavimo biuro (OCHA) prašymui, pagal Bendrą saugumo ir gynybos politiką vykdo karinę operaciją (toliau – EUFOR Libya), skirtą humanitarinei pagalbai regione remti. Vykdant šią operaciją visapusiškai laikomasi Karinių ir civilinės gynybos išteklių naudojimo Jungtinių Tautų humanitarinei veiklai sudėtingose ekstremaliose situacijose remti gairių bei Užsienio karinių išteklių naudojimo humanitarinėms operacijoms remti esamos krizės Šiaurės Afrikoje kontekste vadovo.
   2.   Remdama šį politinį tikslą, EUFOR Libya, esant OCHA prašymui ir visapusiškai laikydamasi 1 dalyje nurodytų gairių ir vadovo:

               —

               prisideda prie perkeltųjų asmenų saugaus judėjimo ir evakuacijos užtikrinimo,

               —

               remia humanitarinių agentūrų veiklą specialiais pajėgumais.

         2 straipsnis
   ES operacijos vado skyrimas
   Kontradmirolas Claudio GAUDIOSI skiriamas EUFOR Libya Europos Sąjungos operacijos vadu.
   3 straipsnis
   ES štabo įkūrimas
   EUFOR Libya štabas įkuriamas Romoje.
   4 straipsnis
   Operacijos planavimas ir pradžia
   Sprendimą pradėti Europos Sąjungos karinę operaciją priima Taryba, atsižvelgiant į esamos rizikos ir grėsmės įvertinimą bei patvirtinus operacijos planą ir veiksmų pradžios taisykles.
   5 straipsnis
   Politinė priežiūra ir strateginis vadovavimas
   1.   Vadovaujant Tarybai ir Vyriausiajam įgaliotiniui, PSK vykdo EUFOR Libya politinę priežiūrą ir strategiškai jai vadovauja. Taryba įgalioja PSK priimti atitinkamus sprendimus pagal ES sutarties 38 straipsnio trečią pastraipą. Šis įgaliojimas apima teises iš dalies keisti planavimo dokumentus, įskaitant operacijos planą ir veiksmų pradžios taisykles. Jis taip pat apima teises priimti sprendimus dėl Europos Sąjungos operacijos vado ir Europos Sąjungos pajėgų vado skyrimo. Tarybai paliekama sprendimų dėl EUFOR Libya tikslų ir jos užbaigimo priėmimo teisė.
   2.   PSK reguliariai atsiskaito Tarybai.
   3.   PSK reguliariai gauna ataskaitas iš Europos Sąjungos karinio komiteto (toliau – ESKK) pirmininko dėl EUFOR Libya vykdymo. Prireikus PSK gali kviesti Europos Sąjungos operacijos vadą arba pajėgų vadą į savo posėdžius.
   6 straipsnis
   Karinis vadovavimas
   1.   ESKK stebi, kad EUFOR Libya, už kurios vykdymą atsako Europos Sąjungos operacijos vadas, būtų tinkamai vykdoma.
   2.   ESKK reguliariai gauna Europos Sąjungos operacijos vado ataskaitas. Prireikus jis gali kviesti jį arba pajėgų vadą į savo posėdžius.
   3.   Ryšys su Europos Sąjungos operacijos vadu pirmiausia palaikomas per ESKK pirmininką.
   7 straipsnis
   Sąjungos reagavimo veiksmų įgyvendinimas ir derinimas
   1.   Vyriausiasis įgaliotinis užtikrina šio sprendimo įgyvendinimą ir jo derinimą su visais Sąjungos išorės veiksmais, be kita ko, su Sąjungos humanitarinės pagalbos veiksmais.
   2.   Europos Sąjungos operacijos vadas padeda Vyriausiajam įgaliotiniui įgyvendinti šį sprendimą.
   8 straipsnis
   Bendradarbiavimas su kitais subjektais
   1.   Operacijos planavimas ir vykdymas atliekamas glaudžiai bendradarbiaujant su OCHA, kuris koordinuoja visą humanitarinę veiklą, Šiaurės Atlanto Sutarties Organizacija ir kitais subjektais.
   2.   EUFOR Libya glaudžiai bendradarbiauja su paskirtu (-ais) Jungtinių Tautų koordinatoriumi (-ais) bei paskirtu (-ais) Arabų Lygos ir jos valstybių narių koordinatoriumi (-ais).
   3.   Prireikus vyksta konsultacijos su Afrikos Sąjunga.
   9 straipsnis
   Trečiųjų valstybių dalyvavimas
   1.   Nedarant poveikio Sąjungos sprendimų priėmimo autonomijai ir bendrai institucinei sąrangai bei vadovaujantis atitinkamomis Europos Vadovų Tarybos gairėmis, trečiosios valstybės, visų pirma Arabų valstybių lygos valstybės narės, gali būti kviečiamos dalyvauti operacijoje.
   2.   Taryba įgalioja PSK kviesti trečiąsias valstybes prisidėti prie operacijos ir pagal Europos Sąjungos operacijos vado bei ESKK rekomendacijas priimti atitinkamus sprendimus dėl pritarimo siūlomam indėliui į operaciją.
   3.   Išsami trečiųjų valstybių dalyvavimo tvarka nustatoma pagal susitarimus, sudarytus pagal ES sutarties 37 straipsnį ir laikantis SESV 218 straipsnyje nustatytos tvarkos. Jei Sąjunga ir trečioji valstybė yra sudariusios susitarimą, nustatantį pastarosios dalyvavimo Sąjungos krizių valdymo operacijose sąlygas, tokio susitarimo nuostatos taikomos vykdant šią operaciją.
   4.   Trečiosios valstybės, skiriančios svarų karinį įnašą į EUFOR Libya, kasdienio operacijos valdymo klausimais turi tas pačias teises ir pareigas, kaip ir operacijoje dalyvaujančios valstybės narės.
   5.   Taryba įgalioja PSK priimti atitinkamus sprendimus dėl Prisidedančių šalių komiteto įsteigimo, jei trečiųjų valstybių skirtas karinis indėlis yra svarus.
   10 straipsnis
   Sąjungos vadovaujamų pajėgų ir personalo statusas
   Sąjungos vadovaujamų pajėgų ir personalo statusas, įskaitant privilegijas, imunitetus ir kitas garantijas, reikalingas jų operacijai įvykdyti ir sklandžiai veikti, gali būti nustatomas susitarimais, kurie sudaromi vadovaujantis ES sutarties 37 straipsniu ir SESV 218 straipsnio 3 dalyje nustatyta tvarka.
   11 straipsnis
   Finansinės nuostatos
   1.   Bendrosios EUFOR Libya išlaidos valdomos pagal Sprendimą 2008/975/BUSP.
   2.   EUFOR Libya bendrųjų išlaidų orientacinė finansavimo suma yra 7 900 000 EUR. Sprendimo 2008/975/BUSP 25 straipsnio 1 dalyje nurodytos orientacinės sumos procentinė dalis yra 30 %.
   12 straipsnis
   Informacijos teikimas trečiosioms šalims
   1.   Vyriausiasis įgaliotinis įgaliojamas pagal Tarybos saugumo nuostatus (2) teikti Afrikos Sąjungai, Arabų Lygai, Egiptui, Jungtinėms Tautoms, Tunisui ir kitoms su šiuo sprendimu susijusioms trečiosioms šalims Sąjungos įslaptintą informaciją ir dokumentus, priimtus EUFOR Libya tikslais, neviršijant kiekvienai iš jų suteiktos atitinkamos slaptumo žymos.
   2.   Vyriausiasis įgaliotinis įgaliojamas teikti Afrikos Sąjungai, Arabų Lygai, Egiptui, Jungtinėms Tautoms, Tunisui ir kitoms su šiuo sprendimu susijusioms trečiosioms šalims Sąjungos neįslaptintus dokumentus, susijusius su EUFOR Libya svarstymu Taryboje, kurių atžvilgiu pagal Tarybos darbo tvarkos taisyklių (3) 6 straipsnio 1 dalį taikomas profesinės paslapties reikalavimas.
   13 straipsnis
   Įsigaliojimas ir užbaigimas
   1.   Šis sprendimas įsigalioja jo priėmimo dieną.
   2.   EUFOR Libya baigiasi ne vėliau kaip po keturių mėnesių nuo pirminio operatyvinio pajėgumo pasiekimo, išskyrus jei Taryba nusprendžia kitaip.
   3.   Šis sprendimas panaikinamas nuo Europos Sąjungos operacijos štabo arba pajėgų štabo uždarymo dienos, priklausomai nuo to, kuri data yra vėlesnė, laikantis patvirtintų EUFOR Libya užbaigimo planų ir nedarant poveikio Sprendime 2008/975/BUSP nustatytoms atitinkamoms EUFOR Libya audito bei ataskaitų teikimo procedūroms.

      Priimta Briuselyje 2011 m. balandžio 1 d.

            Tarybos vardu

            Pirmininkas

         MARTONYI J.

      (1)  OL L 345, 2008 12 23, p. 96.

      (2)  2001 m. kovo 19 d. Tarybos sprendimas 2001/264/EB dėl Tarybos saugumo nuostatų patvirtinimo (OL L 101, 2001 4 11, p. 1).

      (3)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).


title: 2006/230/EB: 2005 m. liepos 18 d.  Tarybos sprendimas, dėl Europos bendrijos ir Kanados Vyriausybės susitarimo dėl API/PNR duomenų apdorojimo sudarymo

text:
21.3.2006

               LT

               Europos Sąjungos oficialusis leidinys

               L 82/14

         TARYBOS SPRENDIMAS
   2005 m. liepos 18 d.
   dėl Europos bendrijos ir Kanados Vyriausybės susitarimo dėl API/PNR duomenų apdorojimo sudarymo
   (2006/230/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 95 straipsnį kartu su jos 300 straipsnio 2 dalies pirmos pastraipos pirmuoju sakiniu ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               2005 m. kovo 7 d. Taryba įgaliojo Komisiją Bendrijos vardu vesti derybas su Kanada dėl Susitarimo dėl oro vežėjų išankstinės informacijos apie keleivius (API) arba keleivio duomenų įrašo (PNR) duomenų apdorojimo ir perdavimo Kanados sienos paslaugų agentūrai (CBSA).

               (2)

               Šis Susitarimas turėtų būti patvirtintas,

         NUSPRENDĖ:
   1 straipsnis
   Europos bendrijos ir Kanados Vyriausybės susitarimas dėl API/PNR duomenų apdorojimo patvirtinamas Bendrijos vardu.
   Susitarimo tekstas pridedamas prie šio sprendimo.
   2 straipsnis
   Šiuo sprendimu Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Europos bendrijai (2).
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2005 m. liepos 18 d.

            Tarybos vardu

            Pirmininkas

         J. STRAW

      (1)  Dar nepaskelbta Oficialiajame leidinyje.

      (2)  Tarybos Generalinis sekretoriatas Susitarimo įsigaliojimo datą paskelbs Europos Sąjungos oficialiajame leidinyje.
    ---documentbreak---

               21.3.2006

               LT

               Europos Sąjungos oficialusis leidinys

               L 82/15

         Europos bendrijos ir Kanados Vyriausybės
   SUSITARIMAS
   dėl išankstinės informacijos apie keleivius ir keleivio duomenų įrašo duomenų apdorojimo
   EUROPOS BENDRIJA IR KANADOS VYRIAUSYBĖ (toliau – Šalys),
   PRIPAŽINDAMOS, kad yra svarbu gerbti pagrindines teises ir laisves, visų pirma teisę į privataus gyvenimo neliečiamumą, ir kad šių vertybių būtų laikomasi užkertant kelią ir kovojant su terorizmu ir su juo susijusiais nusikaltimais bei kitais sunkiais tarptautinio pobūdžio nusikaltimais, įskaitant organizuotus nusikaltimus,
   ATSIŽVELGDAMOS į Kanados Vyriausybės reikalavimą skrydžių į Kanadą paslaugas teikiantiems oro vežėjams pateikti jų kompiuterinėse rezervavimo ir išvykimo kontrolės sistemose (DCS) laikomus išankstinės informacijos apie keleivius ir keleivio duomenų įrašo (toliau – API/PNR) duomenis kompetentingoms Kanados valdžios institucijoms,
   ATSIŽVELGDAMOS į 1995 m. spalio 24 d. Europos Parlamento ir Tarybos direktyvą 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (1), ypač į jos 7 straipsnio c punktą,
   ATSIŽVELGDAMOS į atitinkamos kompetentingos institucijos prisiimtus įsipareigojimus dėl iš oro vežėjų gautų API/PNR duomenų tolesnio apdorojimo būdo (toliau – įsipareigojimai),
   ATSIŽVELGDAMOS į atitinkamą Komisijos sprendimą pagal Direktyvos 95/46/EB 25 straipsnio 6 dalį (toliau – sprendimas), pagal kurį remiantis susijusio sprendimo priede išdėstytais įsipareigojimais atitinkama Kanados kompetentinga institucija laikoma užtikrinanti adekvatų Europos bendrijos (toliau – Bendrijos) perduodamų API/PNR duomenų apie keleivių skrydžius į Kanadą apsaugos lygį,
   ATSIŽVELGDAMOS į Pasaulio muitinių organizacijos (WCO), Tarptautinės oro transporto asociacijos (IATA) ir Tarptautinės civilinės aviacijos organizacijos (ICAO) priimtas pataisytas gaires dėl API,
   ĮSIPAREIGODAMOS dirbti išvien siekiant padėti ICAO rengti daugiašalį standartą iš komercinių oro linijų bendrovių gautiems PNR duomenims perduoti,
   ATSIŽVELGDAMOS į galimybę ateityje supaprastintomis procedūromis iš dalies keisti šio Susitarimo I priedą, ypač užtikrinant Šalių abipusiškumą,
   SUSITARĖ:
   1 straipsnis
   Tikslas
   1.   Šio Susitarimo tikslas – užtikrinti, kad API/PNR duomenys apie asmenis, vykstančius į Susitarimo taikymo sričiai priklausančias keliones, būtų perduoti visapusiškai gerbiant pagrindines teises ir laisves, visų pirma teisę į privataus gyvenimo neliečiamumą.
   2.   Susitarimo taikymo sričiai priklausanti kelionė – tai oro vežėjo teikiama skrydžio paslauga iš vienos Šalies teritorijos į duomenų prašančios Šalies teritoriją.
   2 straipsnis
   Kompetentingos institucijos
   Prašančiosios Šalies kompetentinga institucija yra Kanadoje ar Europos Sąjungoje už į Susitarimo taikymo sričiai priklausančias keliones vykstančių asmenų API/PNR duomenų apdorojimą atsakinga valdžios institucija, kaip apibrėžta šio Susitarimo I priede, kuris yra neatskiriama šio Susitarimo dalis.
   3 straipsnis
   API/PNR duomenų apdorojimas
   1.   Šalys susitaria, kad API/PNR duomenys apie į Susitarimo taikymo sričiai priklausančias keliones vykstančius asmenis bus tvarkomi kaip nustatyta API/PNR duomenis gaunančios kompetentingos institucijos prisiimtuose įsipareigojimuose.
   2.   Įsipareigojimuose nustatomos taisyklės ir procedūros, reglamentuojančios kompetentingai institucijai pateiktų API/PNR duomenų apie į Susitarimo taikymo sričiai priklausančias keliones vykstančius asmenis perdavimą ir apsaugą.
   3.   Kompetentinga institucija apdoroja gautus API/PNR duomenis ir su į Susitarimo taikymo sričiai priklausančias keliones vykstančiais asmenimis, apie kuriuos pateikiami API/PNR duomenys, elgiasi remdamasi taikomais įstatymais ir konstituciniais reikalavimais be jokios diskriminacijos, ypač dėl pilietybės ir (arba) gyvenamosios vietos šalies.
   4 straipsnis
   Galimybė susipažinti su duomenimis, jų tikslinimas ir aiškinamoji pastaba
   1.   Kompetentinga institucija jos jurisdikcijai priklausančioje teritorijoje nesančiam asmeniui, kurio API/PNR duomenys tvarkomi pagal šį Susitarimą, suteikia galimybę susipažinti su duomenimis ir pateikti prašymą juos patikslinti, jei duomenys yra neteisingi arba pridėti aiškinamąją pastabą, nurodančią, kad buvo pateiktas prašymas patikslinti duomenis.
   2.   Kompetentingos institucijos suteikta galimybė susipažinti su tokiais duomenimis, juos tikslinti ir pateikti aiškinamąją pastabą teikiama tomis pačiomis aplinkybėmis kaip ir tos valdžios institucijos jurisdikcijai priklausančioje teritorijoje esantiems asmenims.
   5 straipsnis
   Įpareigojimas apdoroti API/PNR duomenis
   1.   Atsižvelgiant į Susitarimo taikymą Bendrijoje ir į tai, kad šis Susitarimas yra susijęs su asmens duomenų apdorojimu, oro vežėjai, teikiantys Susitarimo taikymo sričiai priklausančių kelionių iš Bendrijos į Kanadą paslaugas, apdoroja jų kompiuterinėse rezervavimo sistemose ir DCS laikomus API/PNR duomenis, kaip reikalauja Kanados kompetentinga institucija vadovaudamasi Kanados teise. PNR duomenų elementų, kuriuos Susitarimo taikymo sričiai priklausančių kelionių paslaugas teikiantys oro vežėjai pagal pirmąją pastraipą perduoda Kanados kompetentingai institucijai, sąrašas pateikiamas šio Susitarimo II priede, kuris yra neatskiriama šio Susitarimo dalis.
   2.   1 dalyje nustatytas įpareigojimas taikomas tik tol, kol taikomas sprendimas, ir tampa nebegaliojančiu sprendimo panaikinimo, laikino sustabdymo ar galiojimo, jo nepratęsiant, pabaigos dieną.
   6 straipsnis
   Jungtinis komitetas
   1.   Šiuo Susitarimu įsteigiamas Jungtinis komitetas, kurį sudaro kiekvienos Šalies atstovai, apie kuriuos diplomatiniais kanalais bus pranešta kitai Šaliai. Jungtinio komiteto posėdžiai vyksta abipusiu susitarimu nustatytoje vietoje, nustatytu laiku ir pagal abipusiu susitarimu nustatytą darbotvarkę. Pirmasis posėdis sušaukiamas ne vėliau kaip per šešis mėnesius nuo šio Susitarimo priėmimo dienos.
   2.   Jungtinis komitetas, inter alia:

               a)

               veikia kaip komunikacijos kanalas įgyvendinant šį Susitarimą ir su juo susijusius klausimus;

               b)

               kiek įmanoma sprendžia ginčus dėl Susitarimo ir su juo susijusių klausimų įgyvendinimo;

               c)

               rengia bendras 8 straipsnyje nurodytas peržiūras ir apibrėžia išsamius bendrų peržiūrų būdus;

               d)

               priima savo darbo tvarkos taisykles.

         3.   Jungtiniame komitete atstovaujamos Šalys gali susitarti dėl Susitarimo I priedo pakeitimų, kurie bus taikomi nuo tokio Susitarimo dienos.
   7 straipsnis
   Ginčų sprendimas
   Pateikus bet kuriai Šaliai prašymą jos nedelsdamos konsultuojasi iškilus bet kokiam ginčui, kurio neišsprendė Jungtinis komitetas.
   8 straipsnis
   Bendra peržiūra
   Vadovaudamosi šio Susitarimo III priedu, kuris yra neatskiriama šio Susitarimo dalis, Šalys kasmet, jei nesusitarta kitaip, atlieka šio Susitarimo ir kitų su juo susijusių klausimų, įskaitant tokius pokyčius kaip ICAO atitinkamų gairių dėl PNR nustatymas, įgyvendinimo bendrą peržiūrą.
   9 straipsnis
   Įsigaliojimas, pakeitimai ir Susitarimo galiojimo nutraukimas
   1.   Šis Susitarimas įsigalioja Šalims pasikeitus pranešimais, kuriuose informuojama, kad buvo atliktos procedūros, reikalingos jam įsigalioti. Šis Susitarimas įsigalioja antro pranešimo dieną.
   2.   Nepažeidžiant 6 straipsnio 3 dalies šis Susitarimas gali būti iš dalies pakeistas Šalių Susitarimu. Toks pakeitimas įsigalioja praėjus 90 dienų po to, kai Šalys pasikeitė pranešimais apie atitinkamų vidaus procedūrų atlikimą.
   3.   Susitarimą gali nutraukti bet kuri Šalis bet kuriuo metu po rašytinės procedūros likus ne mažiau nei 90 dienų iki pasiūlytos nutraukimo dienos.
   10 straipsnis
   Susitarimu neketinama leisti nukrypti nuo Šalių teisės aktų ar juos iš dalies keisti.
   TAI PATVIRTINDAMI, toliau nurodyti tinkamai įgalioti asmenys pasirašė šį Susitarimą.

      PRIIMTA dviem egzemplioriais du tūkstančiai penktų metų spalio trečią dieną Liuksemburge anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų ir vokiečių kalbomis; visi tekstai yra autentiški. Esant bet kokiems neatitikimams, vadovaujamasi tekstais anglų ir prancūzų kalbomis.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de Canadá
         Za vládu Kanady
         For Canadas regering
         Für die Regierung Kanadas
         Kanada valitsuse nimel
         Για την Κυβέρνηση του Καναδά
         For the Government of Canada
         Pour le gouvernement du Canada
         Per il governo del Canada
         Kanādas Valdības vārdā
         Kanados Vyriausybės vardu
         Kanada kormánya részéről
         Għall-Gvern tal-Kanada
         Voor de Regering van Canada
         W imieniu rządu Kanady
         Pelo Governo do Canadá
         Za vládu Kanady
         Za Vlado Kanade
         Kanadan hallituksen puolesta
         På Canadas regerings vägnar

      (1)  OL L 281, 1995 11 23, p. 31. Direktyva su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31 p. 1).
   I PRIEDAS
   Kompetentingos institucijos
   3 straipsnyje Kanados kompetentinga institucija yra Kanados sienos paslaugų agentūra (CBSA).
   II PRIEDAS
   Rinktiniai PNR duomenų elementai

               1.

               PNR įrašo aptikimo numeris

               2.

               Rezervacijos data

               3.

               Planuojamos kelionės data (-os)

               4.

               Vardas ir pavardė

               5.

               Kiti PNR esantys vardai ir pavardės

               6.

               Informacija apie visas mokėjimo formas

               7.

               Sąskaitos pateikimo adresas

               8.

               Kontaktiniai telefono numeriai

               9.

               Konkretaus keleivio PNR kelionės tvarkaraštis

               10.

               Keleivio, dažnai keliaujančio lėktuvais, informacija (apsiribojama nukeliautomis myliomis ir adresu (-ais))

               11.

               Kelionės agentūra

               12.

               Kelionės agentas

               13.

               Išskaidyta arba padalinta PNR informacija

               14.

               Informacija apie bilieto išdavimą

               15.

               Bilieto numeris

               16.

               Vietos numeris

               17.

               Bilieto išdavimo data

               18.

               Informacija apie keleivio neatvykimą

               19.

               Bagažo registracijos numeriai

               20.

               Informacija apie paskutinės minutės rezervaciją

               21.

               Informacija apie keleivio vietą

               22.

               Bilietai į vieną pusę

               23.

               Visa surinkta APIS informacija

               24.

               Rezervinė informacija

               25.

               Registracijos tvarka

         III PRIEDAS
   Bendra peržiūra
   Iki bendros peržiūros pradžios Šalys viena kitai praneš apie atitinkamų grupių, kurias gali sudaryti kompetentingos institucijos, susijusios su privataus gyvenimo neliečiamumu arba duomenų apsauga, muitinėmis, imigracija, teisės aktų vykdymu, žvalgybos informacijos rinkimu ir draudžiančiosiomis teisinėmis priemonėmis bei kitomis teisėsaugos formomis, sienų apsauga ir (arba) aviacijos saugumu, įskaitant Europos Sąjungos valstybių narių ekspertus, sudėtį.
   Pagal taikomus teisės aktus bet kuris peržiūros dalyvis privalės gerbti svarstymų turinio konfidencialumą ir atlikti atitinkamus saugumo patikrinimus. Vis dėlto konfidencialumas nebus kliūtis kiekvienai Šaliai savo atitinkamai kompetentingai institucijai, Kanados Parlamentui ir Europos Parlamentui, parengti tinkamą ataskaitą apie bendros peržiūros rezultatus.
   Šalys bendrai apibrėš išsamius bendros peržiūros būdus.


title: Europos ombudsmeno rinkimai 2010 m. sausio 20 d. Europos Parlamento sprendimas dėl Europos ombudsmeno išrinkimo#PRIEDAS

text:
11.11.2010

               LT

               Europos Sąjungos oficialusis leidinys

               CE 305/19

         2010 m. sausio 20 d., trečiadienisEuropos ombudsmeno rinkimai
   P7_TA(2010)0001
   2010 m. sausio 20 d. Europos Parlamento sprendimas dėl Europos ombudsmeno išrinkimo
   2010/C 305 E/06

      Europos Parlamentas,

   atsižvelgdamas į Sutartį dėl Europos Sąjungos veikimo, ypač į jos 24 straipsnio trečią pastraipą bei 228 straipsnį,
   atsižvelgdamas į Europos atominės energijos bendrijos steigimo sutartį, ypač į jos 106a straipsnį,
   atsižvelgdamas į 1994 m. kovo 9 d. Sprendimą 94/262/EAPB, EB, Euratomas dėl ombudsmeno pareigų atlikimą reglamentuojančių nuostatų ir bendrųjų sąlygų (1),
   atsižvelgdamas į darbo tvarkos taisyklių 204 straipsnį,
   atsižvelgdamas į kvietimą teikti kandidatūras (2),
   atsižvelgdamas į 2010 m. sausio 20 d. balsavimo rezultatus,

               1.

               išrinkti Nikiforą Diamandourą Europos ombudsmenu;

               2.

               kviečia Nikiforą Diamandourą prisiekti Teisingumo Teisme;

               3.

               paveda Pirmininkui paskelbti pridedamą sprendimą Europos Sąjungos oficialiajame leidinyje;

               4.

               paveda Pirmininkui perduoti šį sprendimą Tarybai, Komisijai ir Teisingumo Teismui.

      (1)  OL L 113, 1994 5 4, p. 15.

      (2)  OL C 216, 2009 9 10, p. 7.

      2010 m. sausio 20 d., trečiadienisPRIEDAS

         EUROPOS PARLAMENTO SPRENDIMAS
         2010 m. sausio 20 d.
         dėl Europos ombudsmeno išrinkimo
         EUROPOS PARLAMENTAS,
         Atsižvelgdamas į Sutartį dėl Europos Sąjungos veikimo, ypač į jos 24 straipsnio trečią pastraipą bei 228 straipsnį,
         Atsižvelgdamas į Europos atominės energijos bendrijos steigimo sutartį, ypač į jos 106a straipsnį,
         Atsižvelgdamas į 1994 m. kovo 9 d. Sprendimą 94/262/EAPB, EB, Euratomas dėl ombudsmeno pareigų atlikimą reglamentuojančių nuostatų ir bendrųjų sąlygų (1),
         Atsižvelgdamas į darbo tvarkos taisyklių 204 straipsnį,
         Atsižvelgdamas į kvietimą teikti kandidatūras (2),
         Atsižvelgdamas į 2010 m. sausio 20 d. balsavimo rezultatus,
         NUSPRENDĖ:
         išrinkti Nikiforą DIAMANDOURĄ Europos ombudsmenu.

            Priimta Strasbūre, 2010 m. sausio 20 d.

                  Europos Parlamento vardu

                  Pirmininkas

               Jerzis BUZEKAS

         (1)  OL L 113, 1994 5 4, p. 15.

         (2)  OL C 216, 2009 9 10, p. 7.


title: Europos sisteminės rizikos valdybos sprendimas, 2015 m. birželio 1 d., dėl Europos sisteminės rizikos valdybos duomenų apsaugos pareigūno paskyrimo (ESRV/2015/1)

text:
20.6.2015

               LT

               Europos Sąjungos oficialusis leidinys

               C 204/18

         EUROPOS SISTEMINĖS RIZIKOS VALDYBOS SPRENDIMAS
   2015 m. birželio 1 d.
   dėl Europos sisteminės rizikos valdybos duomenų apsaugos pareigūno paskyrimo
   (ESRV/2015/1)
   (2015/C 204/06)
   EUROPOS SISTEMINĖS RIZIKOS VALDYBOS BENDROJI VALDYBA,
   atsižvelgdama į 2010 m. lapkričio 24 d. Europos Parlamento ir Tarybos reglamentą (ES) Nr. 1092/2010 dėl Europos Sąjungos finansų sistemos makrolygio rizikos ribojimo priežiūros ir Europos sisteminės rizikos valdybos įsteigimo (1),
   atsižvelgdama į 2000 m. gruodžio 18 d. Europos Parlamento ir Tarybos reglamentą (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (2), ypač į jo 24 straipsnį,
   atsižvelgdama į 2010 m. lapkričio 17 d. Tarybos reglamentą (ES) Nr. 1096/2010, kuriuo Europos Centriniam Bankui pavedami konkretūs uždaviniai, susiję su Europos sisteminės rizikos valdybos veikla (3), ypač į jo 6 straipsnį,
   atsižvelgdama į 2012 m. liepos 13 d. Europos sisteminės rizikos valdybos sprendimą ESRB/2012/1, kuriuo įgyvendinamos Europos sisteminės rizikos valdybos duomenų apsaugos taisyklės (4), ypač į jo 3 straipsnį,
   PRIĖMĖ ŠĮ SPRENDIMĄ:
   Barbara Eggl paskiriama Europos sisteminės rizikos valdybos duomenų apsaugos pareigūne (DAP) nuo 2015 m. birželio 1 d. iki 2017 m. gegužės 31 d. Barbara Eggl paskiriama ESRV DAP kaip Europos Centrinio Banko personalo narė ir DAP.

      Priimta Frankfurte prie Maino 2015 m. birželio 1 d.

            ESRV Pirmininkas

         Mario DRAGHI

      (1)  OL L 331, 2010 12 15, p. 1.

      (2)  OL L 8, 2001 1 12, p. 1.

      (3)  OL L 331, 2010 12 15, p. 162.

      (4)  OL C 286, 2012 9 22, p. 16.


title: 2011/281/ES: 2011 m. gegužės 16 d. Komisijos sprendimas, kuriuo dėl mokslinių komitetų narių pakeitimo Sprendimu 2008/721/EB įsteigtos mokslinių konsultantų grupės nariais iš dalies keičiamas Sprendimas 2009/146/EB

text:
17.5.2011

               LT

               Europos Sąjungos oficialusis leidinys

               L 129/15

         KOMISIJOS SPRENDIMAS
   2011 m. gegužės 16 d.
   kuriuo dėl mokslinių komitetų narių pakeitimo Sprendimu 2008/721/EB įsteigtos mokslinių konsultantų grupės nariais iš dalies keičiamas Sprendimas 2009/146/EB
   (2011/281/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. rugsėjo 5 d. Komisijos sprendimą 2008/721/EB, kuriuo įsteigiamas mokslinių komitetų ir vartotojų saugos, visuomenės sveikatos ir aplinkos ekspertų konsultacinis padalinys ir panaikinamas Sprendimas 2004/210/EB (1), ypač į jo 5 straipsnį,
   kadangi:

               (1)

               Sprendimu 2008/721/EB Komisija įsteigė tris vartotojų saugos, visuomenės sveikatos ir aplinkos sričių mokslinius komitetus – Vartotojų saugos mokslinį komitetą (toliau – VSMK), Pavojų sveikatai ir aplinkai mokslinį komitetą (toliau – PSAMK) ir Atsirandančių ir nustatomų naujų pavojų sveikatai mokslinį komitetą (toliau – ANNPSMK) bei rizikos vertinimo mokslinių konsultantų grupę (toliau – grupė).

               (2)

               Sprendimu 2009/146/EB (2) Komisija paskyrė VSMK, PSAMK ir ANNPSMK bei mokslinių konsultantų grupės narius.

               (3)

               Vadovaudamiesi Sprendimo 2008/721/EB 12 straipsniu, moksliniai komitetai priėmė bendras darbo tvarkos taisykles, kuriomis nustatomi, inter alia, mokslinių komitetų narių dalyvavimo kriterijai ir sąlygos, kuriomis nutrūksta narystė komitete, kaip nustatyta sprendimo II priedo 4 dalies a punkte.

               (4)

               Sprendimo 2008/721/EB 5 straipsnio 2 dalyje nustatyta, kad kai mokslinio komiteto narys neatitinka darbo tvarkos taisyklėse nustatytų dalyvavimo kriterijų arba pareiškia norą atsistatydinti, Komisija gali nutraukti jo narystę ir paskirti iš grupės pakaitinį narį.

               (5)

               Atsistatydino du PSAMK nariai, vienas VSMK narys ir vienas ANNPSMK narys, o du VSMK nariai nesilaikė dalyvavimo kriterijų, tad jų narystė turėtų būti nutraukta. Būtina paskirti naujus narius, siekiant užtikrinti, kad atitinkamuose komitetuose būtų reikiamų sričių ekspertų.

               (6)

               Vadovaujantis Sprendimo 2008/721/EB 3 straipsnio 2 dalimi, grupės nariai, pakeisiantys atsistatydinusius mokslinių komitetų narius arba narius, kurių narystė buvo nutraukta, yra atrinkti pagal kompetenciją ir atitinkamą geografinį pasiskirstymą, kad visų pirma būtų atsižvelgta į Europos mokslo klausimų ir požiūrių įvairovę.

               (7)

               Atsistatydinę nariai arba nariai, kurių narystė buvo nutraukta, turėtų būti paskirti rizikos vertinimo konsultantų grupės nariais,

         PRIĖMĖ ŠĮ SPRENDIMĄ:
   1 straipsnis
   Nutraukiama šio sprendimo priedo 1 punkte išvardytų ekspertų narystė.
   Šie ekspertai paskiriami rizikos vertinimo mokslinių konsultantų grupės nariais.
   Šio sprendimo priedo 2 punkte išvardyti ekspertai paskiriami Sprendimu 2008/721/EB įsteigtų mokslinių komitetų nariais, kaip nurodyta minėtame priede.
   2 straipsnis
   Sprendimo 2009/146/EB I ir II priedai iš dalies keičiami pagal šio sprendimo priedą.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2011 m. gegužės 16 d.

            Komisijos vardu

            Pirmininkas

         José Manuel BARROSO

      (1)  OL L 241, 2008 9 10, p. 21.

      (2)  OL L 49, 2009 2 20, p. 33.

      PRIEDAS
      Sprendimo 2009/146/EB I ir II priedai iš dalies keičiami taip:

                  1.

                  Toliau nurodytų ekspertų vardai ir pavardės iš I priedo perkeliami į II priedą:

                     Vartotojų saugos mokslinis komitetas

                              Pavardė

                              Vardas

                              Priklausymas institutui arba organizacijai

                              GALLI

                              Corrado

                              University of Milan, Milan, Italy

                              SAVOLAINEN

                              Kai

                              Finnish Institute of Occupational Health, Helsinki, Finland

                              EISENBRAND

                              Gerhard

                              University of Kaiserslautern, Kaiserslautern, Germany

                     Pavojų sveikatai ir aplinkai mokslinis komitetas

                              Pavardė

                              Vardas

                              Priklausymas institutui arba organizacijai

                              CALOW

                              Peter

                              Roskilde University, Roskilde, Denmark

                              DAVISON

                              John

                              French National Institute for Agricultural Research (INRA), Paris, France

                     Atsirandančių ir nustatomų naujų pavojų sveikatai mokslinis komitetas

                              Pavardė

                              Vardas

                              Priklausymas institutui arba organizacijai

                              STAHL

                              Dorothea

                              Paracelsus Private Medical University, Salzburg, Austria

                  2.

                  Toliau nurodytų ekspertų vardai ir pavardės iš II priedo perkeliami į I priedą:

                     Vartotojų saugos mokslinis komitetas

                              Pavardė

                              Vardas

                              Priklausymas institutui arba organizacijai

                              NIELSEN

                              Elsa

                              Technical University of Denmark, Søborg, Denmark

                              VAN BENTHEM

                              Jan

                              National Institute for Public Health and the Environment (RIVM), Bilthoven, the Netherlands

                     Pavojų sveikatai ir aplinkai mokslinis komitetas

                              Pavardė

                              Vardas

                              Priklausymas institutui arba organizacijai

                              ALTENBURGER

                              Rolf

                              Helmholtz Centre for Environmental Research, Leipzig, Germany

                              KRÄTKE

                              Renate

                              Federal Institute for Risk Assessment (BfR), Berlin, Germany

                     Atsirandančių ir nustatomų naujų pavojų sveikatai mokslinis komitetas

                              Pavardė

                              Vardas

                              Priklausymas institutui arba organizacijai

                              HENSTEN

                              Arne

                              University of Tromsö, Tromsö, Norway


title: 2010/682/ES: 2010 m. lapkričio 8 d. Tarybos sprendimas dėl automatinio keitimosi daktiloskopiniais duomenimis Slovakijoje pradžios

text:
11.11.2010

               LT

               Europos Sąjungos oficialusis leidinys

               L 293/58

         TARYBOS SPRENDIMAS
   2010 m. lapkričio 8 d.
   dėl automatinio keitimosi daktiloskopiniais duomenimis Slovakijoje pradžios
   (2010/682/ES)
   EUROPOS SĄJUNGOS TARYBA,
   atsižvelgdama į 2008 m. birželio 23 d. Tarybos sprendimą 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (1), ypač į jo 25 straipsnį,
   atsižvelgdama į 2008 m. birželio 23 d. Tarybos sprendimą 2008/616/TVR dėl Sprendimo 2008/615/TVR įgyvendinimo (2), ypač į jo 20 straipsnį ir priedo 4 skyrių,
   kadangi:

               (1)

               Pagal Protokolą dėl pereinamojo laikotarpio nuostatų, pridėtą prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, Sąjungos institucijų, organų ir įstaigų aktų, priimtų prieš įsigaliojant Lisabonos sutarčiai, teisinė galia išlieka tol, kol įgyvendinant Sutartis tie aktai nepanaikinami, neanuliuojami arba iš dalies nepakeičiami.

               (2)

               Todėl taikytinas Sprendimo 2008/615/TVR 25 straipsnis, ir Taryba turi vieningai nuspręsti, ar valstybės narės yra įgyvendinusios to sprendimo 6 skyriaus nuostatas.

               (3)

               Sprendimo 2008/616/TVR 20 straipsnyje nustatyta, kad Sprendimo 2008/615/TVR 25 straipsnio 2 dalyje nurodyti sprendimai turi būti priimami remiantis įvertinimo ataskaita, kuri grindžiama klausimynu. Kalbant apie automatinį keitimąsi duomenimis pagal Sprendimo 2008/615/TVR 2 skyrių, įvertinimo ataskaita turi būti grindžiama vertinimo vizito ir bandomojo sistemos patikrinimo rezultatais.

               (4)

               Vadovaujantis Sprendimo 2008/616/TVR priedo 4 skyriaus 1.1 punktu, atitinkama Tarybos darbo grupė parengia klausimyną dėl kiekvieno automatinio keitimosi duomenimis, ir kai valstybė narė mano, kad ji atitinka keitimosi atitinkamos duomenų kategorijos duomenimis sąlygas, ji turi atsakyti į atitinkamo klausimyno klausimus.

               (5)

               Slovakija atsakė į klausimyno apie duomenų apsaugą ir klausimyno apie keitimąsi daktiloskopiniais duomenimis klausimus.

               (6)

               Slovakija sėkmingai atliko bandomąjį sistemos patikrinimą su Austrija.

               (7)

               Buvo surengtas vertinimo vizitas Slovakijoje, o Austrijos ir Vokietijos vertinimo grupė parengė šio vertinimo vizito ataskaitą bei pateikė ją atitinkamai Tarybos darbo grupei.

               (8)

               Tarybai pateikta bendra įvertinimo ataskaita, kurioje apibendrinami klausimyno, vertinimo vizito ir keitimosi daktiloskopiniais duomenimis sistemos bandomojo patikrinimo rezultatai,

         PRIĖMĖ ŠĮ SPRENDIMĄ:
   1 straipsnis
   Automatinės daktiloskopinių duomenų paieškos srityje Slovakija visiškai įgyvendino bendrąsias Sprendimo 2008/615/TVR 6 skyriaus nuostatas dėl duomenų apsaugos ir nuo šio sprendimo įsigaliojimo dienos turi teisę gauti bei teikti asmens duomenis pagal to sprendimo 9 straipsnį.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. lapkričio 8 d.

            Tarybos vardu

            Pirmininkas

         M. WATHELET

      (1)  OL L 210, 2008 8 6, p. 1.

      (2)  OL L 210, 2008 8 6, p. 12.


title: 1984 m. lapkričio 22 d. Tarybos sprendimas dėl Europos ekonominės bendrijos ir Naujosios Zelandijos Vyriausybės susitarimo pasikeičiant raštais, iš dalies keičiančio Naujosios Zelandijos ir Bendrijos suderintos tvarkos Susitarimą dėl sūrio, sudarymo

text:
Svarbus teisinis pranešimas

|

31984D0561

Oficialusis leidinys L 308 , 27/11/1984 p. 0059 - 0059 specialusis leidimas ispanų kalba: skyrius 11 tomas 21 p. 0091  specialusis leidimas portugalų kalba skyrius 11 tomas 21 p. 0091

		Tarybos sprendimas1984 m. lapkričio 22 d.dėl Europos ekonominės bendrijos ir Naujosios Zelandijos Vyriausybės susitarimo pasikeičiant raštais, iš dalies keičiančio Naujosios Zelandijos ir Bendrijos suderintos tvarkos Susitarimą dėl sūrio, sudarymo(84/561/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos pasiūlymą,kadangi derybų dėl Bendrojo susitarimo dėl muitų tarifų ir prekybos (GATT) metu Bendrija sudarė Susitarimą su Naująja Zelandija dėl sūrio [1];kadangi tam, kad būtų pasiekti Susitarimo tikslai, tam tikros jo nuostatos turėtų būti iš dalies pakeistos;kadangi Bendrija inicijavo derybas su Naująja Zelandija šiuo klausimu ir pasiekė priimtiną susitarimą su šia valstybe,NUSPRENDĖ:1 straipsnisBendrijos vardu patvirtinamas Europos ekonominės bendrijos ir Naujosios Zelandijos Vyriausybės susitarimas pasikeičiant raštais, iš dalies pakeičiantis Naujosios Zelandijos ir Bendrijos suderintos tvarkos susitarimą dėl sūrio.Susitarimo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenį, kuriam suteikiama teisė pasirašyti Bendriją įpareigojantį Susitarimą.Priimta Briuselyje, 1984 m. lapkričio 22 d.Tarybos varduPirmininkasJ. Bruton[1] OL L 71, 1980 3 17, p. 144.--------------------------------------------------


title: 2007/430/EB: 2007 m. birželio 19 d. Komisijos sprendimas, baigiantis antidempingo tyrimą dėl importuojamų Malaizijos ir Taivano kilmės sintetinių kuokštelinių poliesterių pluoštų (KPP) ir atleidžiantis nuo garantijomis užtikrintų laikinųjų muitų sumų rinkimo

text:
21.6.2007

               LT

               Europos Sąjungos oficialusis leidinys

               L 160/30

      KOMISIJOS SPRENDIMAS

   2007 m. birželio 19 d.
   baigiantis antidempingo tyrimą dėl importuojamų Malaizijos ir Taivano kilmės sintetinių kuokštelinių poliesterių pluoštų (KPP) ir atleidžiantis nuo garantijomis užtikrintų laikinųjų muitų sumų rinkimo
   (2007/430/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 9 straipsnį,
   pasitarusi su Patariamuoju komitetu,
   kadangi:
   A.   PROCEDŪRA

               (1)

               2006 m. kovo 3 d. Komisija gavo skundą pagal pagrindinio reglamento 5 straipsnį dėl importuojamų Malaizijos ir Taivano kilmės sintetinių kuokštelinių poliesterių pluoštų (KPP) žalingo dempingo. Skundą pateikė CIRFS (Comité International de la Rayonne et des Fibres Synthétiques), atstovaujantis bendrovėms, pagaminančioms daugiau nei 50 % visų Bendrijoje pagaminamų KPP.

               (2)

               2006 m. balandžio 12 d. inicijavusi antidempingo tyrimą, Komisija Reglamentu (EB) Nr. 2005/2006 (2) nustatė laikinuosius antidempingo muitus į Bendriją importuojamiems Malaizijos ir Taivano kilmės sintetiniams kuokšteliniams poliesterių pluoštams (toliau – KPP) (toliau – laikinasis reglamentas). Nuo 2006 m. gruodžio 29 d. taikomi laikinieji ad valorem antidempingo muitai, kurių dydis Malaizijai svyruoja nuo 12,4 iki 23 %, o Taivanui – nuo 14,7 iki 29,5 %.

               (3)

               Paskelbus laikinąjį reglamentą, šalims buvo atskleisti faktai ir aplinkybės, kuriais remiantis jis buvo priimtas. Visoms šalims buvo suteiktas laikotarpis su šiuo informacijos atskleidimu susijusioms pastaboms teikti.

               (4)

               Kai kurios suinteresuotosios šalys pateikė pastabas raštu. Be to, toms šalims, kurios to pageidavo, buvo suteikta galimybė būti išklausytoms žodžiu.

               (5)

               Komisija toliau rinko visą informaciją, kuri, jos manymu, buvo būtina galutinėms išvadoms parengti. Remdamasi šiomis išvadomis ji padarė išvadą, kad atsižvelgiant į Bendrijos interesus yra įtikinamų priežasčių nenustatyti antidempingo priemonių iš nagrinėjamųjų šalių importuojamiems KPP.

               (6)

               Komisija atskleidė visus pagrindinius faktus ir aplinkybes, kurių pagrindu ji ketino baigti tyrimą. Suinteresuotosioms šalims buvo suteiktas laikotarpis su šiuo informacijos atskleidimu susijusioms pastaboms teikti ir galimybė būti išklausytoms žodžiu. Suinteresuotųjų šalių žodžiu ir raštu pateiktos pastabos buvo apsvarstytos ir prireikus į jas atsižvelgta darant galutines išvadas.

               (7)

               Pasitarusi su Patariamuoju komitetu, Komisija pateikė Tarybai konsultacijų išvadų ataskaitą ir pasiūlymą dėl tyrimo baigimo, atsižvelgiant į Bendrijos interesus.

         B.   SKUNDO ATSIĖMIMAS IR TYRIMO BAIGIMAS

               (8)

               2007 m. gegužės 23 d. Komisijai skirtu laišku skundo pateikėjas oficialiai atsiėmė savo skundą dėl importuojamų Malaizijos ir Taivano kilmės sintetinių kuokštelinių poliesterių pluoštų (KPP).

               (9)

               Vadovaujantis pagrindinio reglamento 9 straipsnio 1 dalimi, atsiėmus skundą tyrimas gali būti baigtas, jei tai nepažeidžia Bendrijos interesų.

               (10)

               Komisija nusprendė, kad šis tyrimas turėtų būti baigtas, nes atliekant tyrimą nenustatyta jokių aplinkybių, įrodančių kad nutraukus tyrimą bus pažeisti Bendrijos interesai.

               (11)

               Atlikdama tyrimą Komisija susisiekė su visomis žinomomis susijusiomis šalimis, kad sužinotų jų nuomonę. Be Bendrijos pramonės, dėl galimo galutinių priemonių poveikio pastabas pateikė arba buvo išklausyti naudotojai ir naudotojų asociacijos. Remdamasi šiomis naujomis išvadomis Komisija padarė išvadą, kad atsižvelgiant į Bendrijos interesus yra įtikinamų priežasčių nenustatyti antidempingo priemonių iš nagrinėjamųjų šalių importuojamiems KPP. Visi įvairūs interesai įvertinti remiantis toliau pateiktais argumentais.

               (12)

               Iš tiesų nustačius laikinąsias priemones vienas importuotojas, didelė dalis naudotojų ir naudotojų asociacijų pareiškė, kad priemonių lygis buvo itin aukštas, todėl jie negalėjo importuoti iš didžiausių tiekimo šaltinių Azijoje. Jie patvirtino kitų naudotojų pastabas, pateiktas dar prieš nustatant priemones ir aprašytas laikinojo reglamento 156–158 konstatuojamosiose dalyse, bei pateikė naujų tvirtinimų.

               (13)

               Kad galėtų nuodugniai išnagrinėti naudotojų pramonės nurodytų naujų problemų svarbą, Komisija paprašė šalių pateikti duomenis bei pagrindžiančius įrodymus ir paskatino visus naudotojus ir jų asociacijas toliau bendradarbiauti atliekant tyrimą. Palyginti su situacija prieš nustatant laikinąsias priemones, bendradarbiavimas išaugo: atliekant tyrimą bendradarbiavo naudotojai, sunaudojantys daugiau nei 10 % visų Bendrijoje suvartojamų KPP ir importuojančių maždaug 15 % visų iš nagrinėjamųjų šalių importuojamų KPP. Taip pat atsižvelgta į pagrindinių naudotojų asociacijų (atstovaujančių bendrovėms, suvartojančioms daugiau nei 50 % visų Bendrijoje suvartojamų KPP) dalyvavimą atliekant tyrimą, todėl toliau pateikti nustatyti faktai ir išvados dėl būtinybės atsižvelgiant į Bendrijos interesus baigti šį tyrimą buvo pakankamai pagrįsti.

               (14)

               Naudotojų teigimu, nustačius priemones sumažės KPP pasiūla, kadangi Bendrijos pramonė nėra pajėgi patenkinti ES poreikių. Be to, dėl šios priežasties padidės KPP kainos, o tuo pačiu – produktų kainos vartotojų pramonėje, ir kils pavojus jų konkurencingumui rinkoje, kurioje pigūs importuojami galutiniai produktai turi didelės reikšmės. Atsižvelgiant į tai galima prognozuoti, kad greitai sumažės užimtumas Bendrijos pramonės šakose, naudojančiose KPP.

         a)   Pasiūlos trūkumas

               (15)

               KPP naudotojai teigė, kad jie taps labiau priklausomi nuo importo iš labai riboto skaičiaus gamintojų trečiosiose šalyse, nes Bendrijos gamintojai gali pasiūlyti vis mažiau produktų (kalbama apskritai apie visų rūšių KPP). Taip yra dėl to, kad vietoj KPP Bendrijos gamintojai pradėjo gaminti kitus produktus. Pavyzdžiui, bendrovė La Seda de Barcelona sumažino KPP gamybą, kad padidintų polietileno tereftalato (PET) gamybos apimtį. Be to, pasiūlos problemas apsunkina gamybos problemos, kilusios bendrovėje Trevira dėl 2006 m. gruodį įvykusio gaisro, ir finansiniai bendrovės Tergal, patikimiausio KPP tiekėjo verpimo pramonei, sunkumai (dėl bendrovės nemokumo jos turtas areštuotas nuo 2006 m. lapkričio mėn., procedure de sauvegarde). Galiausiai reikia priminti, kad bankrutavo vienas Bendrijos gamintojų (Pennine Fibres).

               (16)

               Naudotojai, daugiausia patalynės reikmenų ir apmušalų gamintojai, nuogąstauja dėl didelio medžiagų stygiaus, visų pirma toliau išvardytų pluoštų, naudojamų neaustinių medžiagų pramonėje (3), t. y.:

                           1)

                           TSS (tuščiaviduriai sudėtiniai silikonizuoti pluoštai), kurių didelius kiekius per pagrįstą laikotarpį gali pristatyti tik vienas Korėjos gamintojas (išskyrus Taivano tiekėjus);

                           2)

                           MBP: teigta, kad tik viena Korėjos bendrovė galėtų tiekti šiuos pluoštus gana dideliais kiekiais.

               (17)

               Be to, atskleidus pirminius faktus vieno bendradarbiaujančio Bendrijos gamintojo pateikti papildomi duomenys rodo, kad Bendrijos pramonės parduotos KPP rūšys ir iš Malaizijos ir Taivano importuotos KPP rūšys skiriasi.

               (18)

               Bendrijos naudotojai taip pat teigė, kad sunku pereiti prie kitų tiekimo šaltinių, visų pirma tose trečiosiose šalyse, kurioms antidempingo priemonės netaikomos. Tvirtinta, jog tam, kad eksportuojantys KPP gamintojai vėl pradėtų eksportuoti į Bendriją, jiems reikia kažkiek laiko, nes yra pavojus, jog importo apimčiai pasiekus tam tikrą lygį, vėl gali būti nustatyti muitai. Be to, net jei naudotojai ir galėtų pirkti KPP iš naujų kitose šalyse veikiančių tiekėjų, jiems reikėtų išbandyti, ar šių gamintojų gaminamos KPP rūšys yra tinkamos jų specialiai produkcijai. Naudotojai tvirtino, kad bet kuriuo atveju Bendrijoje arba trečiosiose šalyse, kurioms antidempingo priemonės netaikomos, nėra gamintojų, turinčių pajėgumus, reikalingus tiekti pakankamą kiekį specialių pluoštų, kurie gaminami Taivane.

               (19)

               Turimi Eurostato duomenys rodo, kad iki 2006 m. pabaigos palyginti staigiai padidėjo importas iš Indonezijos, Tailando ir Indijos, t. y. šalių, kurioms antidempingo priemonės panaikintos 2006 m. spalio pabaigoje. Tai gali būti ženklas, kad Bendrijos rinkoje yra kitų tiekimo šaltinių. Tačiau minėta apimtis vis dar gana maža, todėl naudotojų poreikiai nebus patenkinti tuojau pat. Todėl labai tikėtina, kad nustačius priemones importui iš Taivano ir Malaizijos naudotojai turės užsisakyti didelį kiekį pluoštų iš šalių, kurioms taikomi antidempingo muitai.

               (20)

               Bendrijos pramonė nepateikė jokių pastabų dėl laikinojo reglamento 158 konstatuojamojoje dalyje aptarto argumento dėl ribotų Bendrijos pramonės pajėgumų, palyginti su Bendrijos KPP naudotojų poreikiais. Įrodymai patvirtina, kad Bendrijos pramonė ir kiti Bendrijos gamintojai nėra suinteresuoti stengtis patenkinti Bendrijos poreikius. Be to, nustačius laikinąsias priemones atliktas tyrimas parodė, kad Bendrijos gamintojams kyla didelių problemų mėginant įsigyti tam tikrų rūšių KPP iš trečiųjų šalių, kurioms antidempingo priemonės netaikomos.

               (21)

               Taip pat yra požymių, kad kitose trečiosiose šalyse padidėjus tam tikrų Bendrijoje negaminamų KPP rūšių paklausai, padidėjo kainos. Taigi dėl nustatytų priemonių susidariusi situacija taip pat turi poveikio kitiems tiekimo šaltiniams.

               (22)

               Remiantis pirmiau išvardytais faktais galima teigti, kad nors Bendrijos naudotojai ir gali naudotis keliais alternatyviais tiekimo šaltiniais, nors neseniai buvo atidarytos naujos KPP gamybos įmonės (4), o bendrovės Trevira pajėgumai buvo atnaujinti 2007 m. kovo pabaigoje, gali būti, jog Bendrijos rinkoje ir toliau bus susiduriama su KPP tiekimo problema.

         b)   KPP kainų padidėjimas

               (23)

               Bendrijos KPP naudotojai teigė, kad nustačius laikinąsias priemones jie kenčia dėl didelio tam tikrų rūšių KPP kainų padidėjimo (ne tik tiekiant iš nagrinėjamųjų šalių, bet ir kitų tiekėjų, veikiančių Korėjoje ir Indijoje). Bendrijos rinkoje KPP kainos išaugo ir dėl to, kad padidėjo paklausa, palyginti su pasiūla iš turimų tiekimo šaltinių, kuriems antidempingo priemonės netaikomos.

               (24)

               Naudotojai pateikė informacijos, rodančios, kad importuojamiems Taivano ir Malaizijos kilmės produktams nustačius laikinąsias antidempingo priemones padidėjo kitų trečiųjų šalių tiekėjų tiekiamų specialiųjų pluoštų kainos. Bendrijos gamintojai negali visiškai pasitikėti tam tikrų rūšių KPP tiekėjais Bendrijoje arba kitais tiekėjais, veikiančiais kitose trečiosiose šalyse, kurioms antidempingo priemonės netaikomos, todėl artimu metu kainos greičiausiai didės toliau.

         c)   Pasiūlytų priemonių poveikis sąnaudoms

               (25)

               Atlikus išsamesnę galimo priemonių nustatymo poveikio analizę paaiškėjo, kad jeigu padidėtų žaliavų kainos, patalynės reikmenų ir apmušalų pramonė greičiausiai nukentėtų labiau nei verpimo pramonė. Pagalvių, vatinių antklodžių, dekoratyvinių pagalvėlių, apmušalų ir kt. reikmenų gamintojų vidutinė pelno marža yra mažesnė nei 5 %, o išlaidos KPP sudaro 30 % visų gamybos sąnaudų. Jie yra pagrindiniai MBP ir TSS, t. y. pluoštų, kurių maža pasiūla Bendrijoje, kaip teigta, nustačius priemones greičiausiai dar sumažės, naudotojai, todėl galimas poveikis jų gamybos sąnaudoms gali siekti net 6–8 %.

               (26)

               Aišku, kad tiek padidėjus sąnaudoms patalynės pramonę stipriai paveiks didėjanti konkurencija su iš Kinijos importuojamais galutiniais produktais, o pramonė nebus pajėgi pateikti savo klientams (t. y. didelėms mažmenininkų grandinėms, turinčioms rinkoje itin didelę pirkėjo galią) patrauklių pasiūlymų. Sprendimas nustatyti antidempingo muitus importui iš Malaizijos ir Taivano dar susilpnins jų konkurencingumą.

               (27)

               Laikinojo reglamento 164 konstatuojamojoje dalyje buvo padaryta išvada, kad pasiūlytų priemonių poveikis vartotojų pramonei bus nedidelis. Pirmiau minėtais faktais ir aplinkybėmis pagrįstas tolesnis tyrimas parodė, kad vidutiniškai naudotojų sąnaudos svyruos nuo 0,4 iki 1,5 %, o patalynės reikmenų pramonėje naudotojų, ypač perkančių didžiąją dalį KPP iš Taivano, sąnaudos gali siekti 6–8 %. Taigi poveikis naudotojams pasiskirstys netolygiai, o tai smarkiai paveiks kai kurių naudotojų ekonominę padėtį.

         d)   Vartotojų produktų kainų padidėjimas

               (28)

               Naudotojai taip pat tvirtino, kad importuojamiems Taivano ir Malaizijos kilmės produktams toliau taikant dabartinio dydžio antidempingo priemones Bendrijos rinkoje neišvengiamai didės vartotojų produktų kainos. Dėl to bus importuojama daugiau pigių vartotojų produktų ir naudotojų pramonės šakoms kils dar daugiau problemų. Naujausi statistiniai duomenys aiškiai rodo, kad nustačius antidempingo priemones iš Kinijos importuojamiems KPP, tam tikrų pagamintų prekių, kurių sudėtyje yra KPP (5), importo apimtis padidėjo 39 %.

               (29)

               Iš tiesų nustačius antidempingo priemones iš Kinijos importuojamiems KPP, vartotojų produktų importo iš Kinijos apimtis padidėjo. Statistiniai duomenys rodo, kad tai nėra išskirtinė situacija – anksčiau nustačius antidempingo priemones KPP iš įvairių trečiųjų šalių, jos imdavosi tokių pačių veiksmų. KPP kainos padidėjimą visiškai padengs vartotojų produktų vartotojai arba, jeigu dėl padidėjusio importo iš trečiųjų šalių sumažės gamyba, sumažės užimtumas Bendrijos vartotojų produktų pramonėje.

         e)   Pasekmės užimtumui Bendrijos rinkoje

               (30)

               Tyrimas parodė, kad KPP gamybos procesas nereikalauja daug darbo jėgos. Bendrijos pramonėje Bendrijoje dirba mažiau nei 700 žmonių, o visų su KPP gamyba susijusių darbo vietų skaičius Bendrijoje nesiekia 3 000. Kadangi, kaip nurodyta pirmiau, dauguma Bendrijos pramonės parduodamų KPP rūšių skiriasi nuo KPP rūšių, importuojamų iš Malaizijos ir Taivano, ir atsižvelgiant į tai, kad KPP poreikiai Bendrijoje nuolat didėja, nemanoma, kad nenustačius galutinių priemonių pavojus kiltų dideliam skaičiui darbo vietų.

               (31)

               Vis dėlto Komisijai pateikti duomenys rodo, kad naudotojai, sunaudojantys maždaug 10 % Bendrijoje suvartojamų KPP, produktų, kurių sudėtyje yra KPP, gamyboje darbą suteikia daugiau nei 7 000 žmonių. Todėl galima laikytis nuomonės, kad šiuo atveju maždaug 70 000 darbo vietų priklauso nuo naudotojų pramonės ir mažiausiai 10 % jų yra susijusios su patalynės reikmenų ir apmušalų pramone, kurios, kaip minėta pirmiau, pelno marža yra labai maža ir kuri yra pagrindinis MBP ir TSS pluoštų naudotojas. Be to, atsižvelgiant į darbo jėgos sąnaudų dalį naudotojų pramonės gamybos sąnaudose nustatyta, kad padidėjus sąnaudoms vidutiniškai 1 %, darbo jėgos sąnaudos padidėtų 2,5 %–7,75 %. Taigi nustačius galutines priemones Bendrijos vartotojų produktų pramonėje artimu metu gali smarkiai sumažėti darbo vietų, nes taip būtų siekiama kompensuoti žaliavų kainų padidėjimą, arba dėl to, kad gali tekti nutraukti arba sumažinti gamybą patalynės reikmenų pramonėje.

               (32)

               Prieš Bendrijos pramonei atsiimant skundą, taip pat nagrinėtas poveikis jai. Turima informacija parodė, kad Bendrijos gamintojai netiekia visiems Bendrijos naudotojams reikalingų KPP kiekių ir rūšių.

               (33)

               Be to, atliekant tyrimą nustatyta, kad Bendrijos pramonė mažai investavo į daug kapitalo reikalaujančią veiklą – gamintojai rinkosi investicijas į kitus produktus, pvz., PET (polietileno tereftalatą).

               (34)

               Kaip nurodyta laikinojo reglamento 166 konstatuojamojoje dalyje, atliekant tyrimą bendradarbiavo tik vienas žaliavų tiekėjas. Jis aiškiai pritarė siūlymui nustatyti muitus, kurie suteiktų galimybę Bendrijos pramonei likti gyvybinga ir užtikrintų jo paties padėtį. Jis nepateikė informacijos dėl poveikio jo veiklai nustačius priemones arba jų nenustačius.

               (35)

               Bendrijos pramonė, tariamai 40 % KPP pagaminanti iš perdirbtų polietileno tereftalato butelių, ir viena perdirbimo sektoriuje aktyviai veikianti gamintojų asociacija teigė, kad nenustačius galutinių priemonių iš Malaizijos ir Taivano dempingo kaina importuojamiems KPP, sumažės Bendrijos pramonės pajėgumai perdirbti panaudotus butelius į KPP. Be to, jie teigė, kad nenustačius priemonių bus padarytas neigiamas poveikis aplinkai, nes dėl to bus išmetama daugiau CO2, kadangi plastikines atliekas, kurios dabar parduodamos Bendrijos KPP gamintojams, perdirbimo pramonė turės išvežti už Europos ribų.

               (36)

               Pirmiausia reikia pažymėti, kad didelė dalis iš nagrinėjamųjų šalių importuojamų pluoštų yra MBP arba verpimo pramonėje naudojami pluoštai, o remiantis šiuo metu turima informacija verpimo pramonėje naudojami pluoštai turi būti pagaminti iš pirminės medžiagos.

               (37)

               Antra, remiantis Komisijai pateiktais duomenimis, Azijoje perdirbtų PET butelių paklausa yra didelė ir auga, taigi nenustačius antidempingo priemonių PET butelių perdirbėjai ir toliau galės parduoti savo produktus pasaulio rinkoje.

               (38)

               Galiausiai dėl su CO2 susijusių argumentų poveikio prekybos apsaugos politikai reikia pažymėti, kad pirmą kartą argumentai pateikti praėjus vieneriems metams po šios procedūros inicijavimo, todėl neįmanoma patikrinti jų pagrįstumo.

               (39)

               Atsižvelgiant į įvairių šalių pateiktas pastabas ir tyrimo rezultatus daroma išvada, kad, nustačius antidempingo priemones dempingo kaina importuojamiems Malaizijos ir Taivano kilmės KPP, poveikis Bendrijos naudotojams bus didelis. Todėl laikinojo reglamento 168 konstatuojamojoje dalyje pateikta išvada negali būti patvirtinta.

               (40)

               Bendrijos pramonės gaunama bendra nauda turi būti vertinama lyginant ją su galimais nuostoliais, visų pirma naudotojams ir tam tikru mastu vartotojams. Bendrijos gamintojų tiekiamų produktų asortimentas prastėja, o kiekis mažėja. Be kitų priežasčių, taip yra dėl to, kad vietoj KPP Bendrijos gamintojai pradėjo gaminti kitus produktus (pvz., bendrovė la Seda de Barcelona), taip pat dėl bendrovės Tergal finansinių sunkumų. Bendrijos rinkoje kyla problemų dėl tam tikrų rūšių pluoštų tiekimo, o Bendrijos gamintojai negali arba nenori stengtis patenkinti poreikius. Be to, tikėtina, kad nustačius priemones žymiai padidės tam tikrų rūšių KPP, kurių Bendrijoje nepagaminama pakankamai, kainos. Dar reikėtų atsižvelgti į tai, kad tam tikrų KPP naudotojų (visų pirma patalynės reikmenų pramonės) pelno marža yra itin maža, todėl bet kokį KPP kainų padidėjimą jie turės perkelti vartotojams arba, jei konkuruojant su trečiosiomis šalimis padidinti kainų nepavyks, jiems reikės nutraukti savo veiklą.

               (41)

               Atsižvelgiant į pirmiau minėtus faktus negalima daryti išvados, kad po to, kai skundo pateikėjas atsiėmė skundą, baigus tyrimą būtų pažeisti Bendrijos interesai.

               (42)

               Apie tai buvo informuotos suinteresuotosios šalys ir joms suteikta galimybė teikti pastabas.

               (43)

               Todėl daroma išvada, kad antidempingo tyrimas dėl į Bendriją importuojamų Malaizijos ir Taivano kilmės sintetinių kuokštelinių poliesterių pluoštų (KPP) turėtų būti baigiamas nenustatant antidempingo priemonių.

               (44)

               Pagal Reglamentą (EB) Nr. 2005/2006 laikinai garantijomis užtikrinti muitai nerenkami,

         NUSPRENDĖ:
   1 straipsnis
   Antidempingo tyrimas dėl importuojamų Malaizijos ir Taivano kilmės sintetinių kuokštelinių poliesterių pluoštų, nekarštų, nešukuotų ir kitu būdu neparuoštų verpimui, kurių KN kodas yra 5503 20 00, baigiamas.
   2 straipsnis
   Reglamentas (EB) Nr. 2005/2006 panaikinamas.
   3 straipsnis
   Garantijomis užtikrintos pagal Reglamentą (EB) Nr. 1251/2003 nustatytų laikinųjų antidempingo muitų sumos nerenkamos.
   4 straipsnis
   Šis sprendimas įsigalioja kitą dieną nuo jo paskelbimo Europos Sąjungos oficialiajame leidinyje.

      Priimta Briuselyje, 2007 m. birželio 19 d.

            Komisijos vardu

         Peter MANDELSON

            Komisijos narys

      (1)  OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17).

      (2)  OL L 379, 2006 12 28, p. 65.

      (3)  Šią informaciją patvirtino nepriklausomi šaltiniai. Iš tiesų 2006 m. rugpjūčio mėn. PCI ataskaitoje (p. 16) nurodoma: „Bendrijos pramonės pasiūla ne visada gali atstoti Rytų Azijos pramonės pasiūlą, ypač mažai besilydančių ir dviejų komponentų pluoštų sektoriuje, todėl Europos tekstilės bendrovėms ši sritis ir toliau kels problemų.“.

      (4)  Bendrijos pramonės pateiktuose prašymuose nurodyta, kad 2006 m. naujos KPP įmonės atidarytos Lenkijoje, Rumunijoje ir Bulgarijoje. Tačiau nepateikta duomenų, ar dėl to, palyginti su situacija ŽTL, padidėtų pajėgumai. Be to, nepateikta įrodymų apie ES pramonės pajėgumų ir paklausos raidos ryšį.

      (5)  Patalynės reikmenys ir panašūs baldų reikmenys (vatinės antklodės, dygsniuotos pūkinės antklodės, dekoratyvinės pagalvėlės, pufai ir pagalvės), kimšti kitomis medžiagomis nei plunksnos, apmušti arba neapmušti (KN kodas 9404 90 90).